JMT พุ่ง 5% โบรกชี้กำไร Q4/64 “นิวไฮ” ลุ้นงบปี 65 โตกว่า 65% ชูเป้า 80 บ.
JMT พุ่ง 5% โบรกชี้กำไร Q4/64 “นิวไฮ” จากยอดเก็บเงินสดที่อยู่ในเกณฑ์ดี คาดกำไรเดินหน้าเติบโตโดดเด่นในปี 65 ผสานโอกาสในการ JV กับ ธนาคารพาณิชย์ เคาะเป้า 80 บ.
23 ก.พ. 2565

ผู้สื่อข่าวรายงานว่าวันนี้ (23 ก.พ. 2565) ราคาหุ้นบริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ณ เวลา 10:41 น. อยู่ที่ระดับ 67.00 บาท เพิ่มขึ้น 3.00 บาท หรือ 4.69% โดยทำจุดสูงสุดที่ 67.75 บาท และทำจุดต่ำสุดที่ 65.25 บาท ด้วยมูลค่าการซื้อขาย 800.63 ล้านบาท

บริษัท หลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (23 ก.พ. 2565) โดยคาดกำไรไตรมาส 4/2564 ทำสถิติสูงสุดใหม่ จากยอดเก็บเงินสดที่อยู่ในเกณฑ์ดี และคาดกำไรเดินหน้าเติบโตโดดเด่นในปี 2565 กว่า 65% จากงวดเดียวกันของปีก่อน (EPS เพิ่มขึ้น 35%) ผสานโอกาสในการ JV กับ ธนาคารพาณิชย์ในการแก้ปัญหาหนี้ COVID-19 จะเป็น Upside Risk เพิ่มเติมในระยะกลาง-ยาว แนะนำราคาเป้าหมาย 80 บาท